**Formandens beretning for året 2021**

**Augustenborg, 23. marts 2022**

Endnu et år er gået og coronaen drillede også i 2021, det har de enkelte afdelinger fortalt om på deres årsmøder.

Skulle der komme nedlukninger igen (det håber vi ikke), så vil MIF efterkomme dem.

Vi har afholdt vores årsmøder i alle afdelinger, dog har vi beklageligvis måttet lukke vores Krocket afdeling ved årets udgang, der var kun 6 medlemmer tilbage – jeg vil gerne sige **stor tak til Kurt Flygenring** som formand igennem mange år.

Der er sket udskiftninger i nogle afdelingsbestyrelser, I kan se opdateringer på vores hjemmeside, de sidste opdateringer kommer snarest, dog kan nævnes at Petanque har fået ny formand, da Ursula har valgt at stoppe – Kim Witte er ny formand.

Der skal lyde en stor tak til de afgåede bestyrelsesmedlemmer for deres indsats og velkommen til de nye.

**Aktivitetsudvalget**

Som består af Peter Thomsen, Anita Petersen, Jette Duus og Lasse Duus. Vi måtte aflyse Ringridning i Sønderborg, hvor vi har det stor telt ved galgerne, de andre arrangementer blev gennemført:

* **Ringridning** Aflyst
* **Aktivitetsweekend** Blev gennemført

Årets MIFere stod mellem 3 personer og de nominerede var:

Mette Doyle fra Gymnastik

Jakob Westermann fra Gymnastik

Michael Popp fra Fodbold

**Michael Popp** fik flest stemmer og blev dermed valgt til **Årets MIFere 2021**.

* **Børnediskotek Gennemført**
* **80’er Fest Gennemført**

**MIF har 9 afdelinger og fra 1. januar 2022 har vi 8** (Krocket stoppet),vi er 672 medlemmer mod 695 sidste år, det er 23 færre medlemmer i.f.t. sidste år og hovedparten vi har mist er under 25 år og det er 21 medlemmer.

**Hovedbestyrelse (HB) mødereferater**

* Alle referater fra vores HB-møder er tilgængelig på vores hjemmeside, de findes under ”Hovedafdeling” med teksten ”Referater fra HB-møder”, her findes også referat fra generalforsamlingen og formandens beretning.

Jeg vil gerne rette **en stor tak til hallen** for det gode samarbejde og en speciel tak til Erik efter mange årssamarbejde og velkommen til Allan.

**En stor tak til**:

* Bestyrelsesmedlemmer, Udvalgsmedlemmer, Hovedbestyrelsen, Forretningsudvalget, Aktivitetsudvalget og de enkelte WEB master i de enkelte afdelinger, samt vores revisorer.
* Alle de frivillige som hjælper til ved vores arrangementer og aktiviteter, håber de står klar igen, når det hele kommer i gang igen.

**Endnu engang - en stor tak for jeres store indsats og samarbejde.**

**2022 info:**

Som jeg viste før, har vi mistet mange medlemmer, siden 2019 er det 25%, det gør at vi vil sætte et projekt i gang, vi har ikke døbt det endnu, men kunne være noget med **”Medlemmerne tilbage”** som vil gælde hele MIF, men specielt Gymnastik, da de har mistet flest. Det vil være i samarbejde med DGI og Sønderborg Idrætsråd vil også være med.

Vi håber, at vi i 2022 kan gennemføre vores aktiviteter / arrangementer, som vi gjorde for år tilbage før corona.

Til afvikling af disse, skal der bruges mange hjælpere, så meld jer når der sendes en mail ud om hjælp.

Med aktiviteterne / arrangementerne tilbage, vil det forhåbentlig også kunne ses i vores regnskab for 2022.

**Til allersidst** vil jeg gerne rette en stor tak til alle vores sponsorer – sørg nu for at støtte dem, det er jo også dem vi henvender os til, når vi mangler støtte.

**TAK,** det var ordene.